
OPĆINSKO VIJEĆE

KLASA: 403-01/26-01/01
URBROJ: 2196-26-02-26-4
Tompojevci, 09.10.2026.


Na temelju članka 120. Zakona o proračunu („Narodne novine“, broj 144/21) i članka 5. stavak 2. točka 6. Pravilnika o postupku dugoročnog zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“, broj 67/22), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 29. Statuta Općine Tompojevci („Službeni vjesnik“ Vukovarsko-srijemske županije, broj 04/21 i 19/22), Općinsko vijeće Općine Tompojevci na 10. sjednici održanoj dana 09.10.2026. godine, donijelo je

Odluku o

kreditnom  zaduženju Općine Tompojevci
Članak 1.


Odobrava se kreditno zaduženje Općini Tompojevci kod Hrvatske banke za obnovu i razvitak (HBOR), za dugoročni kredit u iznosu od 1.000.000,00 eura, u svrhu financiranja investicijskih projekata:

· K2018 01 – ITU – Razvoj višenamjenske društveno kulturne infrastrukture -rekonstrukcija kulturnog centra Mikluševci

· K3004 19 – Javna parkirališta – Razvoj zelene infrastrukture u općini Tompojevci – krajobrazno uređenjem naselja Berak, izgradnja parkirališta u naseljima Berku, Čakovcima, Mikluševcima i Tompojevcima
Članak 2.


Kredit iz članka 1. ove Odluke odobrava se uz slijedeće uvjete:
	Vrsta kredita
	 Dugoročni kredit u eurima

	 Razdoblje i dinamika korištenja kredita
	 U tranšama, najkasnije do 31.12.2027.

	 Poček
	 1 godina                              

	 Rok otplate kredita
	 10 godina

	 Dinamika otplate glavnice
	36 jednakih uzastopnih tromjesečnih rata koje dospijevaju zadnjeg dana u mjesecu (1. rata dospijeva 31.03.2029. godine)

	 Dinamika otplate kamata
	 36 jednakih uzastopnih tromjesečnih rata koje dospijevaju zadnjeg dana u mjesecu (1. rata dospijeva 31.03.2029. godine)

	Kamatna stopa
	 3,85% godišnja, fiksna. Kamatnu stopu moguće je subvencionirati od strane HBOR-a te bi ista u tom slučaju iznosila 3,05% godišnje fiksno. Subvenciju kamatne stope moguće je odobravati do iskorištenja sredstava subvencije.

	 Interkalarna kamata stopa
	 U razdoblju korištenja kredita na iskorišteni iznos kredita obračunavat će se kamata po metodi i u visini redovne.

	 Naknada za obradu kredita
	 0,2% jednokratno, prije prvog korištenja

	 Naknada za rezervaciju kredita
	 Ne naplaćuje se

	 Naknada za prijevremenu otplatu kredita
	 Ne naplaćuje se

	 Instrumenti osiguranja otplate
	 Zadužnica korisnika kredita


Članak 3.

Zadužuje se Jedinstveni upravni odjel za pripremu sve potrebne dokumentacije za dobivanje suglasnosti Ministarstva financija za kreditno zaduženje Općine Tompojevci.
Članak 4.


Daje se suglasnost načelniku Općine Tompojevci za potpis Ugovora o kreditu s Hrvatskom bankom za obnovu i razvitak (HBOR) nakon dobivanja suglasnosti Ministarstva financija/Vlade RH. 

Daje se suglasnost načelniku Općine Tompojevci za izdavanje instrumenata osiguranja.

Članak 5. 


Ova Odluka objavit će se u Službenom vjesniku Vukovarsko-srijemske županije i stupa na snagu prvi dan nakon stupanja na snagu II. Izmjena i dopuna Proračuna Općine Tompojevci za 2026. godinu.

